钦定古今图书集成/明伦汇编/氏族典/第137卷 > 《四川总志》 > 文同
## 钦定古今图书集成/明伦汇编/氏族典/第137卷 > 《四川总志》 > 文同

按《宋史文同传》：“同字与可，梓州梓潼人，汉文翁之后。
同方口秀眉，以学名世。操韵高洁，自号笑笑先生。善
诗文篆隶行草飞白，司马光、苏轼尤敬重之。同又喜
画竹，初不自贵重，四方之人持缣素请者，足相蹑于
门。同厌之，投缣于地，骂曰：‘吾将以为袜’。好事者传之，
以为口实。初举进士，稍迁太常博士、集贤校理，知陵”
州，又知洋州。元丰初，知湖州，明年，至陈州宛丘驿，忽
留不行，沐浴衣冠，正坐而卒。有《丹渊集》行于世。